**15**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica daje soglasje k najemni pogodbi, s katero se za nedoločen čas odda v najem poslovni prostor v drugem nadstropju v stavbi Zobozdravstvenega doma Nova Gorica, št. stavbe 2476, k.o. 2304 Nova Gorica, in sicer zobotehnični boks v izmeri 13,68 m2 s pripadajočim skupnim prostorom v izmeri 7 m2 ter pomožnim skupnim prostorom za souporabo v izmeri 8 m2.

2.

Ta sklep velja takoj.

Številka: 478-303/2018

Nova Gorica, dne

Samo Turel

ŽUPAN

Številka: 478-303/2018-67

Nova Gorica, dne 13. marca 2024

### O B R A Z L O Ž I T E V

Mestna občina Nova Gorica je lastnica dela stavbe, v katerem deluje Javni zavod Zobozdravstveno varstvo Nova Gorica, št. stavbe 2476, k.o. 2304 Nova Gorica, med drugim tudi poslovnega prostora v drugem nadstropju – zobotehničnega boksa v izmeri 13,68 m2 s pripadajočim skupnim prostorom v izmeri 7 m2 ter pomožnim skupnim prostorom za souporabo v izmeri 8 m2. Upravljavec navedene stavbe je Javni zavod Zobozdravstveno varstvo Nova Gorica.

Javni zavod Zobozdravstveno varstvo Nova Gorica je pripravil namero o sklenitvi neposredne najemne pogodbe za nedoločen čas. Rok za oddajo prijave se je iztekel dne 22. 2. 2024. Prijavo je podal en ponudnik, ki tudi izpolnjuje pogoje same namere.

V četrtem odstavku 29. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) je določeno, da o pravnem poslu ravnanja s stvarnem premoženjem samoupravnih lokalnih skupnosti odloči in sklene pravni posel organ, odgovoren za izvrševanje proračuna samoupravne lokalne skupnosti. Slednje pomeni, da sam postopek oddaje nepremičnine v najem izpelje upravljavec premoženja, medtem ko o samem pravnem poslu odloči župan.

Statut Mestne občine Nova Gorica v 9. alineji drugega odstavka 19. člena določa, da daje mestni svet soglasje k najemnim/zakupnim pogodbam, ki so daljše od 5 let in k pogodbam, ki so krajše od 5 let, če se nanašajo na istega najemnika in isti predmet in predstavljajo nadaljevanje najemnega razmerja, če skupaj z novo pogodbo le-to presega obdobje petih let.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

ŽUPAN

Pripravila:

Tjaša Harej Pavlica

Vodja službe za premoženjske zadeve